હા, સચીન, દ્રવિડ, લક્ષ્મણ અને ગાંગુલીનો એ જમાનો હતો. ત્યારે દરેક નવોદિત ક્રિકેટરને આ મહાનુભાવો સાથે જ સરખાવવામાં આવતા હતા પરંતુ આંતરિક વર્તુળમાં એમ કહેવાતું હતું કે એક દિવસ આ છોકરો સૌને પાછળ રાખી દેશે.

મહેન્દ્રસિંહ ધોની આ નવોદિતનું નામ હતું. એવું ન હતું કે તેમણે આ તમામને પાછળ રાખી દીધા પરંતુ તેમના જેટલી જ લોકપ્રિયતા હાંસલ કરી લીધી. 

અગાઉ ઉલ્લેખ કર્યો તે આંતરિક વર્તુળમાં ચર્ચાતું હતું. આ આંતરિક વર્તુળ એટલે શું? 

હકીકતમાં ભારતીય ટીમમાં સ્થાન હાંસલ કરતાં અગાઉ ભારતના કેટલાક ક્રિકેટરની એક ટીમ કેન્યા રમવા ગઈ હતી અને તેમાં ધોની હતા. સાથોસાથ ભારતનો શ્રેષ્ઠ ઝડપી બૉલર જવાગલ શ્રીનાથ પણ હતા. 

શ્રીનાથે જ ભારત આવીને ગાંગુલી સહિતના કેટલાક ખેલાડી સમક્ષ પોતાનો અભિપ્રાય વ્યક્ત કર્યો હતો કે ઝારખંડથી આવેલો એક બૅટ્સમૅન છે જે આગળ જતાં ઇન્ટરનેશનલ ક્રિકેટમમાં ધમાકો મચાવી શકે તેમ છે.

થોડા સમય બાદ ધોનીની ઍન્ટ્રી ભારતીય ટીમમાં થઈ. પહેલી જ મૅચમાં એક બૉલ રમ્યા બાદ ધોની રનઆઉટ થઈ ગયા. બાંગ્લાદેશમાં તો તેઓ કાંઈ કરી શક્યા નહીં તેમ છતાં ચારેક મહિના બાદ પાકિસ્તાનની અત્યંત મજબૂત ટીમ સામે તેમને તક આપવામાં આવી. 

હિંમતપૂર્વક અખતરા કરવા માટે જાણીતા  સૌરવ ગાંગુલીએ આ વખતે તેમને અચાનક જ ત્રીજા ક્રમે રમવા મોકલી દીધા. 

અગાઉ ચાર મૅચમાં સાતમા ક્રમે આવીને માંડ 22 રન કરનારા આ બૅટ્સમૅનને ત્રીજા ક્રમે મોકલાયો અને તેણે વિશાખાપટનમમાં તરખાટ મચાવી દીધો. 

પાકિસ્તાન સામે તેણે માત્ર 123 બૉલમાં 148 રન ફટકારી દીધા અને ભારતે 356 રનના વિશાળ સ્કોર સાથે મૅચ જીતી લીધી.

આ સિલસિલો 2019ના જુલાઈ મહિના સુધી ચાલ્યો. રમતના ફૉર્મેટ બદલાતાં ગયાં. ટીમના ખેલાડીઓ બદલાતા ગયા, આઈસીસીના નિયમો બદલાતા ગયા, રમવાની સ્ટાઇલ બદલાઈ ગઈ પણ જો કોઈ બદલાયું ન હોય તો તે ધોની હતા. 

અન્ય કૅપ્ટનની આગેવાનીમાં શાનદાર દેખાવ કરનારા ધોની, 2004ના એપ્રિલમાં ઝંઝાવાતી બૅટિંગ કરનારા ધોની 2007માં તો કૅપ્ટન બની ગયા. 

સાઉથ આફ્રિકામાં યોજાયેલા સૌ પ્રથમ ટી20 વર્લ્ડ કપ વખતે તેને કૅપ્ટન બનાવાયા ત્યારે તો ભારતમાં ઘણાની ભ્રમરો ખેંચાઈ ગઈ હતી કે આવા ખેલાડીને તો કાંઈ ટીમની આગેવાની સોંપાતી હશે અને તે પણ વર્લ્ડ કપમાં? પણ 15 દિવસ બાદ ટીમ પરત ફરી ત્યારે તે હીરો બનીને પરત આવ્યા હતા. 

ત્યાર બાદ ધોનીની કાબેલિયત અંગે કોઈએ શંકા કરી નથી. ધોનીની વિવિધ સિદ્ધિઓને ભારત કયારેય ભૂલી શકશે નહીં કેમ કે તેમણે મેદાન પર અને મેદાન બહાર... \n\nમને ઉપરના લેખ માટે સારું શીર્ષક આપો.
મહેન્દ્રસિંહ ધોનીના યોગદાનને ભારત કેમ ક્યારેય ભૂલી નહીં શકે?